hotchpotch/miracl-hf-unified huggingface dataset:
มหาราชวงศ์
มหาราชวงศ์ (, "มะห่าหย่าซะหวิ่นจี"; ,) เป็นหนังสือบันทึกเหตุการณ์ประวัติศาสตร์พม่า ที่อูกะลา อาลักษณ์ในราชสำนักพระเจ้าตะนินกันเหว่แห่งกรุงอังวะ ได้แต่งจนแล้วเสร็จในปี ค.ศ. 1724 นับเป็นเอกสารชิ้นแรกที่มีเนื้อหาครอบคลุมเหตุการณ์สมัยโบราณทั้งของพม่าและต่างชาติ ตลอดจนชีวประวัติของบุคคลสำคัญในประวัติศาสตร์ เพราะก่อนหน้านี้มีเพียงการบันทึกชีวประวัติและเหตุการณ์ระดับท้องถิ่น
เนื้อหาของหนังสือนี้เริ่มต้นตั้งแต่เหตุการณ์สมัยต้นกัปตามคติศาสนาพุทธ จากนั้นจึงกล่าวรายละเอียดเหตุการณ์ทางการเมืองในลุ่มแม่น้ำอิรวดีตั้งแต่เหตุการณ์กึ่งตำนานของราชวงศ์ต่าง ๆ จนถึงยุคร่วมสมัยกับผู้เขียนคือพม่าสมัยราชวงศ์ตองอูปี ค.ศ. 1711 มีระบุวันที่และพระราชกรณียกิจของพระมหากษัตริย์
แม้ว่าเหตุการณ์สมัยโบราณในมหาราชวงศ์มีเนื้อหาค่อนข้างคลุมเคลือ ซึ่งแสดงว่าผู้เขียนไม่มีเอกสารบันทึกเหตุการณ์ที่สมบูรณ์ ทั้งยังไม่สอบเทียบวันที่กับจารึกต่าง ๆ ให้ถูกต้อง แต่เอกสารชิ้นนี้ก็ใช้เป็นต้นฉบับในการเขียนมหาราชวงศ์ฉบับอื่น ๆ ในยุคหลัง เช่น มหาราชวงศ์ ฉบับใหม่ (မဟာရာဇဝင်သစ်) มหาราชวงศ์ ฉบับเฉลิมพระเกียรติ (မဟာရာဇဝင်ကျော်) และมหาราชวงศ์ ฉบับหอแก้ว (မှန်နန်း မဟာရာဇဝင်) ที่ระบุวันที่เหตุการณ์สมัยพุกามและก่อนพุกามได้แม่นยำกว่า
นะมิดะเซอร์ไพรส์!
นะมิดะเซอร์ไพรส์! () เป็นซิงเกิลลำดับที่ 12 ของกลุ่มไอดอลญี่ปุ่น AKB48 วางแผงครั้งแรกเมื่อวันที่ 24 มิถุนายน 2009 ซิงเกิลนี้ติดอันดับ 2 บนชาร์ตออริคอนรายอาทิตย์
ซิงเกิลนี้ปล่อยออกมาในสองฉบับด้วยกัน ได้แก่ฉบับปกติ (ซีดีและดีวีดี) และฉบับเธียเตอร์ (ซีดีเท่านั้น) ซึ่งในฉบับปกติจะประกอบด้วยบัตรลงคะแนนสำหรับงานเลือกตั้งของ AKB48 ที่ใช้เลือกสมาชิกเซ็มบัตสึในซิงเกิลต่อไป และบัตรจับมือ
หมายเหตุ: สมาชิกที่ขึ้น "ตัวหนา" หมายถึงตำแหน่งเซ็นเตอร์
เพลง "นะมิดะเซอร์ไพรส์!" และเพลง "โชะนิจิ" เป็นเพลงในซิงเกิลที่ 3 "วันแรก" ของ BNK48 วงน้องสาวของ AKB48 วางจำหน่ายปี ค.ศ. 2018
อาปรามัยซิน
อาปรามัยซิน () หรือเรียกอีกชื่อหนึ่งว่า นีบรามัยซิน ทู (Nebramycin II) เป็นยาปฏิชีวนะในกลุ่มอะมิโนไกลโคไซด์ ซึ่งถูกนำมาใช้เป็นยารักษาโรคที่เกิดจากการติดเชื้อแบคทีเรียอย่างกว้างขวางในการปศุสัตว์ โดยเฉพาะอย่างยิ่งโรคที่เกิดจากการติดเชื้อ "Escherichia coli", "Klebsiella pneumoniae", และ "Pseudomonas aeruginosa".อาปรามัยซินสามารถผลิตได้จากเชื้อแบคทีเรีย "Streptomyces tenebrarius" ค่าความเข้มข้นต่ำสุดของอาปรามัยซินที่มียับยั้งการเจริญเติบโตของเชื้อแบคทีเรียทั้ง 3 สายพันธุ์ดังข้างต้น ดังแสดงต่อไปนี้
การมีคู่ครองหลายคน
การมีคู่ครองหลายคน หรือ หลายผัวหลายเมีย () เป็น เป็นคำที่ครอบคลุมการปฏิบัติหรือปรัชญาความสัมพันธ์ใกล้ชิด ที่ไม่ปฏิบัติตามกฎเกณฑ์ของ การมีคู่สมรสคนเดียว หรือ ผัวเดียวเมียเดียว ที่มีความรัก ความเสน่หาและความสัมพันธ์ทางเพศกับคนเพียงคนเดียว เพราะฉะนั้น คำว่าการมีคู่ครองหลายคน อาจถูกนำไปใช้กับการนอกใจและการมีเซ็กส์นอกสมรส ในการแต่งงานกลุ่มหรือ การมีคนรักหลายคน หรือพอลีแอเมอรี
ยิ่งไปกว่านั้นการมีคู่ครองหลายคน ยังรวมไปถึงความสัมพันธ์ระหว่างบุคคลที่ไม่ได้จำกัดกับแค่คนเดียว ทั้งความสัมพันธ์ทางเพศ และอารมณ์ โดยสามารถ ความสัมพันธุ์เชิงรักและทางเพศกับหลายคนในเวลาเดียวกัน ตรงกันข้ามกับการมีคู่สมรสคนเดียวแต่อาจเกิดขึ้นจากหลักจิตวิทยาเดียวกัน
คำนี้ได้รับการวิพากษ์วิจารณ์ว่าเป็นการสื่อว่าการมีคู่สมรสคนเดียวเป็นเรื่องปกติ และไลฟ์สไตล์ที่ต่างออกไป เป็นความผิดปกติและผิดศีลธรรม
หลายคำที่ใช้ในการมีคู่ครองหลายคน มีความยืดหยุ่นในคำจำกัดความ โดยยึดตามเกณฑ์เช่น "ความสัมพันธ์" หรือ "ความรัก"  ผู้ปฏิบัติที่นับตัวเองว่าเป็น ผู้มีคู่ครองหลายคนอย่างมีจริยธรรม ได้คำหนดบางคำเพื่อแยกตัวเองออกจากหลอกลวง
ในรูปแบบความสัมพันธ์อื่น ๆ
การใช้งานจะสร้างความแตกต่าง นอกเหนือความหมายตรงตัวของคำ ดังนั้นแม้บางความสัมพันธ์ในทางเทคนิคอาจจะนับเป็น การมีคู่ครองหลายคน (Polygamy) และ การมีคนรักหลายคน (Polyamory) การมีคู่ครองหลายคน ปกติแล้วสื่อถึงการแต่งงานหลายครั้ง จากพื้นฐานของหลักศาสนา ขณะที่การมีคนรักหลายคน เป็นความความสมัครใจส่วนบุคคล
มากกว่าข้อกำหนดทางสังคมกำหนดหรือแบบอย่างที่มีมาก่อน
รูปแบบของการมีคู่ครองหลายคน  มีหลากหลายและบางครั้งทับซ้อนกัน
วัดชัยมงคล (เมืองพัทยา)
วัดชัยมงคล เมืองพัทยา (พระอารามหลวงชั้นตรี ชนิดสามัญ) สังกัดพระอารามหลวงมหานิกาย ตั้งอยู่ที่ถนนพัทยาใต้ ตำบลหนองปรือ อำเภอบางละมุง จังหวัดชลบุรี 20150 ปัจจุบันมีท่านเจ้าคุณพระปัญญารัตนาภรณ์ (อนันต์ ธัมมโชโต) รองเจ้าคณะจังหวัดชลบุรี เป็นเจ้าอาวาสวัดชัยมงคลองค์ปัจจุบัน
วัดชัยมงคล เริ่มสร้างเมื่อปี 2480 ในหมูบ้านทัพยา โดยมี " พระครูวิบูลสังฆการ (หลวงพ่อโป-ประญาณ ธมฺมปาโล) " เป็นผู้ริเริ่มในการก่อสร้างวัดชัยมงคล
ปี 2485 " พระครูวิบูลสังฆการ (หลวงพ่อโป-ประญาณ ธมฺมปาโล) " ได้ขุดค้นพบเมื่อ 60 กว่าปีก่อน ได้อันเชิญพระพุทธรูปศักดิ์สิทธิ์ มาทางน้ำจากกรุงศรีอยุทธยาขึ้นที่ท่าเรือทัพยา ซึ่งเป็นพระพุทธรูปปางยืน สูง 1.50 เมตร สร้างขึ้นในสมัยกรุงศรีอยุธยา ราว 300 กว่าปี เพื่อน้ำมาประดิษฐาน ณ วัดชัยมงคล หลังจากนั้นจึงตั้งชื่อหลวงพ่อว่า " หลวงพ่อพุทธชัยมงคล " เพื่อความเป็นสิริมงคลแก่ชื่อวัดและราษฎร์
ในสมัยนั้นชาวบ้านก่อนที่จะออกเรือหาปลา จากต้องเดินทางมากราบมนัสการขอพร
พลาโซมัยซิน
พลาโซมัยซิน (INN: , ชื่อรหัส: ACHN-490) เป็นยาปฏิชีวนะรุ่นใหม่ในกลุ่มอะมิโนไกลโคไซด์ ถูกจัดอยู่ในกลุ่มนีโอไกลโคไซด์ (neoglycoside) เป็นยาที่พัฒนามาจากซิโซมัยซิน โดยการเติมกรดไฮดรอกซี-อะมิโนบูทิริก (hydroxy-aminobutyric acid; HABA) เข้าไปแทนที่ในตำแหน่งที่ 1 และเติมหมู่ไฮดรอกซีเอทิล (hydroxyethyl) ในตำแหน่งที่ 6'
การทดลองนอกร่างกายมนุษย์ ("in vitro") พบว่าพลาโซมัยซินมีกลไกการออกฤทธิ์ที่เสริมฤทธิ์ของแดพโตมัยซินหรือเซฟโตบิโพรลในการต้านเชื้อแบคทีเรีย สแตปฟิโลคอคคัส ออเรียสที่ดื้อต่อยาเมทิซิลลิน (Methicillin-resistant "Staphylococcus aureus"; MRSA) และสแตปฟิโลคอคคัส ออเรียสที้ดื้อต่อแวนโคมัยซิน (VRSA) และต้านเชื้อ "Pseudomonas aeruginosa" เมื่อใช้ร่วมกับเซฟีพิม, โดริพีแนม, อีมิพีแนม หรือ ปิปเปอราซิลลิน/ทาโซแบคแตม นอกจากนี้ ในการทดลองนอกร่างกายมนุษย์ ("in vitro") อีกการทดลองหนึ่งก็พบว่าพลาโซมัยมีฤทธิ์ต้าน "Acinetobacter baumannii" ที่ดื้อต่อยากลุ่มคาร์บาพีแนมได้เป็นอย่างดี
ในปี ค.ศ. 2012 องค์การอาหารและยาของสหรัฐอเมริกา (U.S. Food and Drug Administration) ได้ยินยอมให้มีการพัฒนาและร่างกฏเกณฑ์เกี่ยวกับพลาโซมัยซินขึ้นอย่างเร่งด่วนเป็นกรณีพิเศษ (fast track) ทั้งนี้เพื่อตอบสนองต่อสถานการณ์การดื้อยาปฏิชีวนะของเชื้อแบคทีเรียที่มีแนวโน้มรุนแรงมากยิ่งขึ้น
พลาโซมัยซินถูกพัฒนาขึ้นโดยสถาบัน Achaogen เพื่อรักษาโรคติดเชื้อแบคทีเรียที่รุนแรง เนื่องมาจากการดื้อต่อยาปฏิชีวนะชนิดอื่นๆของเชื้อสาเหตุเหล่านั้น ยกตัวอย่างเช่น วงศ์เอนเทอร์โรแบคทีเรียซีอีที่ดื้อต่อยาปฏิชีวนะหลายชนิด (Multidrug-resistant "Enterobacteriaceae"; MRE) ซึ่งรวมไปถึง วงศ์เอนเทอร์โรแบคทีเรียซีอีที่ดื้อต่อยากลุ่มคาร์บาพีแนม (Carbapenem-resistant Enterobacteriaceae; CRE) โดย ณ ข้อมูลเมื่อวันที่ 7 มีนาคม ค.ศ. 2016 ยานี้กำลังอยู่ในการศึกษาทางคลินิกในขั้นตอนที่ 3 (Phase III)
การมีคนรักหลายคน
การมีคนรักหลายคน หรือ พอลีแอเมอรี (, จาก ภาษากรีก ' แปลว่า "หลากหลาย"และ ภาษาละติน ' แปลว่า "ความรัก") เป็นการปฏิบัติหรือความปรารถนา จะมีความสัมพันธ์ใกล้ชิด กันมากกว่าหนึ่งคนโดยที่ทุกคนที่เกี่ยวข้องรับรู้ มีการอธิบายไว้ว่า เป็น "ความยินยอม จริยธรรม และการมีคู่ครองหลายคนอย่างมีความรับผิดชอบ" คนที่แสดงตัวเป็น พอลีแอเมอรี ปฏิเสธว่า มุมมองทางเพศและการมีความสัมพันธ์กับบุคคลเดียว เป็นสิ่งจำเป็นสำหรับความรัก และความสัมพันธ์ที่ลึกซึ้ง ในระยะยาว
รูปแบบของพอลีแอเมอรีมีความหลากหลาย สะท้อนถึงทางเลือกและปรัชญาของบุคคลที่เกี่ยวข้อง แต่ด้วยแก่นหรือค่านิยม เช่น ความรัก ความสนิทสนม ความซื่อสัตย์สุจริตความเท่าเทียมกัน การสื่อสารและข้อผูกมัด
ความสับสนเกิดขึ้นเมื่อใช้พอลีแอเมอรีในความหมายที่กว้างขึ้น โดยใช้เป็นคำที่ครอบคลุมรูปแบบต่าง ๆ ของการมีหลายคู่ครองโดยสมัครใจ ความสัมพันธ์หลายคู่ (รวมถึงพอลีแอเมอรี) หรือความสัมพันธ์ทางเพศหรือโรแมนติกที่ไม่ผูกขาดกับบุคคลเดียว
พอลีแอเมอรีมีมาตรฐานสูงในการรักอย่างมีจริยธรรม การซื่อสัตย์ การเปิดเผยและการให้ความเคารพต่อกันและกัน พอลีแอเมอรีมีหลากหลายรูปแบบได้แก่
ชุมชนโอเนดะ (Oneida Community) เป็นชุมชนศาสนาคริสต์ในนิวยอร์ก ในช่วงศตวรรษที่ 19 เชื่อมั่นในระบบรักอิสระ (free love) และการแต่งงานที่ซับซ้อน (complex marriage) โดนสมาชิกมีอิสระในการมีเซ็กส์กับทุกคนที่ยินยอม การยึดครอง ความเป็นเจ้าของ และการคบหาดูใจกับคนใดแค่คนเดียวมักไม่ได้รับการยอมรับจากชุมชน
บางคนคิดว่าตัวเองเป็นคริสเตียนและเป็นพอลีแอเมอรี แต่หลักศาสนาคริสต์ส่วนใหญ่ไม่ยอมรับ
เมื่อวันที่ 29 สิงหาคม พ.ศ. 2560 คณะมนตรีเกี่ยวกับพระคัมภีร์ไบเบิ้ลบุรุษและสตรีได้ออกแถลงการณ์เกี่ยวกับเรื่องเพศของมนุษย์ที่เรียกว่า "แถลงการณ์แนชวิลล์" ข้อความดังกล่าวได้รับการลงนามโดยผู้นำศาสนา 150 คนและรวมถึงความเชื่อ 14 ข้อ หนึ่งในนั้นกล่าวว่า "เราปฏิเสธว่าพระเจ้าได้ออกแบบการแต่งงานไว้ สำหรับพวกรักร่วมเพศ พวกที่มีคู่ครองหลายคนหรือ พวกที่มีความสัมพันธ์แบบพอลีแอเมอรี"
นอกจากปรัชญาพื้นฐานสำหรับความสัมพันธ์แล้ว พอลีแอเมอรียังมีหลักปฏิบัติที่รับมือ และจัดการกับปัญหาบางอย่างไม่ต่างจากการมีคู่สมรสเพียงคนเดียวที่ได้รับการยอมรับจากสังคมคอมเพอร์ชัน (หรือในสหราชอาณาจักรใช้คำว่า ฟรับเบิล (frubble)) ใช้เพื่ออธิบายว่าคนหนึ่งมีประสบการณ์ในแง่บวก เมื่อคนรักของตนกำลังมีความสุขกับความสัมพันธ์กับผู้อื่น
ยูฟ่าแชมเปียนส์ลีก ฤดูกาล 2010–11
ยูฟ่าแชมเปียนส์ลีก ฤดูกาล 2010-11 นี้จะเป็นฤดูกาลที่ 56 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 19 ในการใช้ชื่อ ยูฟ่าแชมเปียนส์ลีก
เลกแรกของรอบ 16 ทีมสุดท้ายจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2554.
เลกแรกจะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2554.
เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม พ.ศ. 2554.
นัดชิงชนะเลิศปี 2011 จะลงทำการแข่งขันในวันที่ 28 พฤษภาคม พ.ศ. 2554 ที่ สนามกีฬาเวมบลีย์ ใน ลอนดอน, ประเทศอังกฤษ.
สถิตินี้ไม่นับรวมรอบคัดเลือกและรอบเพลย์ออฟ.
โบสถ์แม่พระเดรสเดิน
โบสถ์แม่พระเดรสเดิน () เป็นโบสถ์โปรเตสแตนต์ของนิกายลูเทอแรน ในเมืองเดรสเดิน ประเทศเยอรมนี ในอดีต โบสถ์แห่งนี้ปรากฏการมีอยู่ตั้งแต่ศตวรรษที่ 11 แรกเริ่มเป็นโบสถ์ของศาสนจักรโรมันคาทอลิกด้วยสถาปัตยกรรมโรมาเนสก์ ต่อมาเมื่อมีการปฏิรูปศาสนาในช่วงศตวรรษที่ 18 ก็ได้มีการรื้อโบสถ์หลังเดิมและสร้างอาคารโบสถ์หลังใหม่ที่ใหญ่โตกว่าเดิมด้วยสถาปัตยกรรมบาโรกจนแล้วเสร็จในปีค.ศ. 1743 โดมของโบสถ์แห่งนี้ใช้หินทรายกว่า 12,000 ตันสร้าง เป็นหนึ่งในโดมโบสถ์คริสต์ที่ใหญ่ที่สุดในยุโรปโดยมีขนาดใหญ่พอๆกับโดมของมหาวิหารนักบุญเปโตรในนครวาติกัน
อย่างไรก็ตาม โบสถ์แห่งนี้ได้ถูกทำลายลงในปี 1945 จากการทิ้งระเบิดที่เดรสเดินในสงครามโลกครั้งที่สอง มีเพียงอนุสาวรีย์ของมาร์ติน ลูเทอร์ที่ด้านหน้าของโบสถ์เท่านั้นที่เหลือรอดมาได้ โบสถ์นี้อยู่ในสภาพซากปรักหักพังเป็นเวลากว่า 50 ปีจนกระทั่งเมื่อมีการรวมประเทศเยอรมนีในปี 1994 ก็มีการสร้างโบสถ์หลังนี้ขึ้นใหม่จนแล้วเสร็จโดยสมบูรณ์ในปี 2005 โดยใช้งบประมาณบูรณะไปทั้งสิ้น 180 ล้านยูโรจากการระดมทุนและรับบริจาค ในปัจจุบัน โบสถ์แห่งนี้กลายเป็นสถานที่ท่องเที่ยวสำคัญในเมืองเดรสเดิน ในแต่ละปีมีผู้มาเยือนโบสถ์นี้นับล้านราย
อุทยานเฉลิมพระเกียรติสมเด็จพระศรีนครินทราบรมราชชนนี
อุทยานเฉลิมพระเกียรติสมเด็จพระศรีนครินทราบรมราชชนนี () หรือที่นิยมเรียกกันโดยทั่วไปว่า สวนสมเด็จย่า เป็นสวนสาธารณะและพิพิธภัณฑ์แห่งหนึ่งในพื้นที่กรุงเทพมหานคร ตั้งอยู่ในซอยสมเด็จเจ้าพระยา 3 ถนนสมเด็จเจ้าพระยา แขวงสมเด็จเจ้าพระยา เขตคลองสาน ฝั่งธนบุรี กรุงเทพมหานคร ติดกับแม่น้ำเจ้าพระยา มีเนื้อที่ทั้งหมด 4 ไร่ โดยมีสถานที่สำคัญใกล้เคียง คือ วัดอนงคารามและโรงเรียนสตรีวุทฒิศึกษา
โดยสถานที่แห่งนี้ในอดีตเคยเป็นที่ตั้งของบ้านของพระชนกชูและพระชนนีคำ พระชนกและพระชนนีในสมเด็จพระศรีนครินทราบรมราชชนนี สมเด็จพระราชชนนีในพระบาทสมเด็จพระปรเมนทรมหาอานันทมหิดล พระอัฐมรามาธิบดินทรและพระบาทสมเด็จพระปรมินทรมหาภูมิพลอดุลยเดช ถือเป็นสถานที่ประสูติและดำรงพระชนม์ชีพในช่วงทรงพระเยาว์ของพระองค์ท่าน
ปัจจุบันอุทยานนี้เปิดดำเนินการเป็นสวนสาธารณะชุมชนและพิพิธภัณฑ์เพื่อการเรียนรู้ในแง่มุมประวัติศาสตร์ชุมชน ตลอดจนการเฉลิมพระเกียรติ โดยเป็นพื้นที่อนุรักษ์กลุ่มอาคารเก่า มีพระบรมราชานุสาวรีย์ทองแดงในพระอิริยาบถประทับนั่งของสมเด็จพระศรีนครินทราบรมราชชนนีตรงทางเข้า, บ้านจำลองเมื่อครั้งทรงพระเยาว์, ศาลาทรงแปดเหลี่ยม มีจารึกแสดงถึงประวัติความเป็นมา และยังมีประติมากรรมนูนต่ำแสดงถึงพระราชกรณียกิจในการเสด็จเยี่ยมราษฎรในพื้นที่ห่างไกลความเจริญ, การดำเนินงานของแพทย์อาสาสมเด็จพระศรีนครินทร์บรมราชชนี (พอ.สว.) การจัดตั้งโรงเรียนตำรวจตระเวนชายแดน เป็นต้น
อุทยานเฉลิมพระเกียรติสมเด็จพระศรีนครินทราบรมราชชนนีดำเนินการก่อสร้างมาตั้งแต่ปี พ.ศ. 2536 มีพิธีเปิดอย่างเป็นทางการเมื่อวันอังคารที่ 21 มกราคม พ.ศ. 2540 โดยพระบาทสมเด็จพระเจ้าอยู่หัวภูมิพลอดุลยเดชเสด็จพระราชดำเนินไปทรงเป็นประธาน
อันออร์โธดอกซ์จูกบอกซ์
อันออร์โธดอกซ์จูกบอกซ์ () เป็นสตูดิโออัลบั้มลำดับที่สองของนักร้องนักแต่งเพลงชาวอเมริกัน บรูโน มาร์ส ออกจำหน่ายเมื่อวันที่ 7 ธันวาคม ค.ศ. 2012 โดยค่ายแอตแลนติกเรเคิดส์ ต่อจากอัลบั้มลำดับแรก ดูว็อปแอนด์ฮูลิแกนส์ (2010) โดยมีโปรดิวเซอร์ ได้แก่ เดอะ สมีซิงตันส์ ,เจฟฟ์ บาสเกอร์ ,เอมีล เฮย์นี ,มาร์ก รอนสัน ,ซุปา ดัปส์ ,เบ็นนี บลานโก ,ดิปโล และพอล เอ็ปเวิร์ธ
ในวันที่ 4 ธันวาคม 2012 อัลบั้มนี้มีให้บริการเพื่อฟังอย่างครบถ้วนเป็นเวลา 1 สัปดาห์ก่อนที่จะออกจำหน่าย อัลบั้มนี้เปิดตัวที่อันดับสองบนชาร์ตบิลบอร์ด 200 ที่มียอดขายสัปดาห์แรก 192,000 ชุด ทำให้กลายเป็นสัปดาห์ยอดขายที่ดีที่สุดในการเปิดตัวของบรูโน มาร์ส นับตั้งแต่ออกจำหน่าย อัลบั้มนี้ยังขึ้นชาร์ตอันดับ 1 ในประเทศออสเตรเลีย ,แคนาดา ,สวิตเซอร์แลนด์ และสหราชอาณาจักร Unorthodox Jukebox กลายเป็นอัลบั้มที่ขายเร็วที่สุดของบรูโน มาร์สในประเทศหลัง ๆ และเป็นอันดับ 3 ในปี 2012 และเป็นอันดับที่ 5 ในสหรัฐอเมริกาในปี 2013 สมาพันธ์ผู้ผลิตสิ่งบันทึกเสียงระหว่างประเทศ ได้รายงานว่าอัลบั้ม Unorthodox Jukebox เป็นอัลบั้มที่ขายดีที่สุดอันดับ 4 ในปี 2013 ด้วยจำนวน 3.2 ล้านชุด และ 6 ล้านชุด ณ เดือนมกราคม 2015 อัลบั้มนี้ยังได้รับรางวัลแกรมมี่ สาขาอัลบั้มเพลงป๊อปยอดเยี่ยม ในงานประกาศผลรางวัลแกรมมี ครั้งที่ 56
รอบปฐมทัศน์ของอัลบั้มถูกนำด้วยการเปิดตัวของซิงเกิ้ลนำ คือ ล็อกต์เอาต์ออฟเฮเวน ซึ่งได้รับการยกย่องให้เป็นที่รู้จักในเชิงพาณิชย์ทั่วโลก และขึ้นชาร์ตบิลบอร์ดฮอต 100 ในสหรัฐ ติดต่อกัน 6 สัปดาห์ ในขณะเดียวกันซิงเกิ้ลส่งเสริมการขาย ยังเกิลส์ ,มูนไชน์ และเว็นไอวอสยัวร์แมน ได้รับการออกจำหน่ายในเดือนพฤศจิกายน และธันวาคมปี 2012 Unorthodox Jukebox ได้รับการสนับสนุนเพิ่มเติมผ่านทางทัวร์คอนเสิร์ตของ เดอะมูนไชน์จังเกิลทัวร์
!scope="row"|Philippines (PARI)
ดูว็อปแอนด์ฮูลิแกนส์
ดูว็อปแอนด์ฮูลิแกนส์ () เป็นสตูดิโออัลบั้มแรกของนักร้องนักแต่งเพลงชาวอเมริกัน บรูโน มาร์ส ออกจำหน่ายเมื่อวันที่ 4 ตุลาคม ค.ศ. 2010 โดยค่ายแอตแลนติกเรเคิดส์ และElektra Records หลังจากออกอีพี อิตส์เบตเทอร์อิฟยูโดนต์อันเดอร์สแตนด์ มาร์สเป็นผู้ประพันธ์ และผลิตร่วมกับทีมเดอะ สมีซิงตันส์ เป็นผู้อำนวยการสร้างฝ่ายบริหาร (Executive producer) ของอัลบั้มนี้ และเริ่มต้นทำงานร่วมกับโปรดิวเซอร์อื่นๆ ได้แก่ Needlz, Supa Dups และJeff Bhasker มาร์สเริ่มออกแสดงคอนเสิร์ตครั้งแรกในชื่อ เดอะดูว็อปแอนด์ฮูลิแกนส์ทัวร์ เพื่อส่งเสริมอัลบั้มนี้ (2010–2012) และรายการโทรทัศน์หลายรายการ
อัลบั้มนี้ได้รับคำชมเชยจากนักวิจารณ์เพลงซึ่งชื่นชมความคล้ายคลึงของอัลบั้มกับผลงานของ ไมเคิล แจ็กสัน และเจสัน มแรซ ในวันที่ 24 กันยายน ค.ศ. 2010 อัลบั้มนี้มีให้บริการเพื่อฟังอย่างครบถ้วน ก่อนที่จะออกจำหน่าย ประเทศที่ประสบความสำเร็จในเชิงพาณิชย์ โดยมียอดการจัดอันดับในหลายประเทศทั่วโลก เช่น แคนาดา ,เยอรมัน ,ไอร์แลนด์ ,เนเธอร์แลนด์ ,สวิตเซอร์แลนด์ และสหราชอาณาจักร ในสหรัฐอเมริกา อัลบั้มติดอันดับที่ 3 บนชาร์ตบิลบอร์ด 200 และเป็นอัลบั้มที่มียอดขายมากที่สุดอันดับสองของปี ค.ศ. 2011 ในนิวซีแลนด์ ,ยอดขายมากที่สุดอันดับสามของ สหราชอาณาจักร และออสเตรเลีย
!scope="row"|Philippines (PARI)
อิตส์เบตเทอร์อิฟยูโดนต์อันเดอร์สแตนด์
อิตส์เบตเทอร์อิฟยูโดนต์อันเดอร์สแตนด์ () เป็นอีพีเปิดตัวของศิลปินนักร้องชาวอเมริกัน บรูโน มาร์ส ออกจำหน่ายเมื่อวันที่ 11 พฤษภาคม ค.ศ. 2010 โดยค่ายElektra Records ในสหรัฐอเมริกา
อีพีนี้ ติดอันดับที่ 99 บนชาร์ตบิลบอร์ด 200 ในสหรัฐอเมริกา และอันดับที่ 97 บนชาร์ตซิงเกิลแห่งสหราชอาณาจักร 201 ในปี 2011 อีพีนี้ทำยอดขายได้ 27,000 ชุดในสหรัฐอเมริกา
Credits adapted from "It's Better If You Don't Understand" liner notes.
การแสดงช่วงพักครึ่งในซูเปอร์โบวล์ครั้งที่ 50
การแสดงช่วงพักครึ่งในซูเปอร์โบวล์ครั้งที่ 50 () ถูกจัดแสดงขึ้นในวันที่ 7 กุมภาพันธ์ ค.ศ. 2016 ในสนามLevi's Stadium เมืองซานตาคลารา ,รัฐแคลิฟอร์เนีย โดยศิลปินหลักที่มาแสดงคือกลุ่มวงร็อกชาวบริทิช โคลด์เพลย์ พร้อมกับแขกรับเชิญพิเศษ บียอนเซ่ โนวส์ และบรูโน มาร์ส ผู้ที่เคยเป็นศิลปินหลักที่แสดงในซูเปอร์โบวล์ครั้งที่ 47 และซูเปอร์โบวล์ครั้งที่ 48
Coldplay, Rihanna, และKaty Perry ได้รับการเป็นศิลปินที่แสดงในการแสดงช่วงพักครึ่งในซูเปอร์โบวล์ครั้งที่ 49 ในปี ค.ศ. 2015 Perry ได้ยืนยันในไม่ช้าว่าเป็นศิลปินหลักในการแสดงช่วงพักครึ่งในเดือนตุลาคม ค.ศ. 2014 ในช่วงปลายเดือนพฤศจิกายน ค.ศ. 2015 รายงานระบุว่ามีการแสดงหลายรายการในระหว่างการแสดงช่วงพักครึ่ง Coldplay ได้ยืนยันว่าจะเป็นศิลปินหลักในการแสดงช่วงพักครึ่งในซูเปอร์โบวล์ครั้งที่ 50 ในวันที่ 3 ธันวาคม ค.ศ. 2015 1 วันก่อนการเปิดตัวสตูดิโออัลบั้มที่เจ็ดของพวกเขา A Head Full of Dreams และได้รับการยืนยันว่า Beyoncé และ Bruno Mars จะเข้าร่วมแสดงเป็นแขกรับเชิญ
การแสดงช่วงพักครึ่งในซูเปอร์โบวล์ครั้งที่ 50 ได้กลายเป็นรายการที่ได้รับการจัดอันดับสูงสุดเป็นอันดับ 4 ในสหรัฐอเมริกาด้วยจำนวนผู้ชมทั้งหมด 115.5 ล้านคน Setlist obtained from "Billboard".
เดอะมูนไชน์จังเกิลทัวร์
เดอะมูนไชน์จังเกิลทัวร์ () เป็นคอนเสิร์ตทัวร์เดี่ยวครั้งที่ 2 โดย นักร้องชาวอเมริกัน บรูโน มาร์ส โดยจัดทั้งหมด 154 รอบ โดยเกี่ยวโยงกับอัลบั้มที่เกี่ยวข้อง "อันออร์โธดอกซ์จูกบอกซ์" (2012) หลังจากที่มีการประกาศไว้วันที่ 10 กุมภาพันธ์ ค.ศ. 2013 ในงานประกาศผลรางวัลแกรมมี ครั้งที่ 56 โดยปล่อยวิดีโอโปรโมต และวิดีโอเบื้องหลังฉากของทัวร์ได้รับการเผยแพร่ผ่านทางช่อง YouTube และเว็บไซต์อย่างเป็นทางการของมาร์ส มาร์ส และทีมงานของเขาได้เลือก เอลลี โกลดิง และFitz and The Tantrums ในการแสดงเปิดตัวนำ ของรอบทัวร์อเมริกาเหนือ ในขณะที่ผู้อำนวยการสร้างมิวสิกวิดีโอ Cameron Duddy ได้ลงนามในฐานะผู้อำนวยการสร้างสรรค์สำหรับทัวร์ในอเมริกาเหนือ
ทัวร์คอนเสิร์ตนี้ ทำรายได้ 156.4 ล้านเหรียญสหรัฐ พร้อมกับ BoxSore Billboard รายงานยอดรวม 137 ล้านเหรียญสหรัฐกลายเป็นความสำเร็จในเชิงพาณิชย์ ทัวร์คอนเสิร์ตนี้ ถูกเสนอชื่อเข้าชิงรางวัลของPollstar
มิชลินไกด์
มิชลินไกด์ () หรือ กีดมิชแล็ง () เป็นหนังสือคู่มือที่บรรจุเนื้อหาเกี่ยวกับข้อมูลการเดินทาง แผนที่ สถานที่ท่องเที่ยว สถานที่พักแรม รวมถึงร้านอาหารขึ้นชื่อของสถานที่หรือประเทศต่าง ๆ โดยบริษัทมิชลิน บริษัทยางรถยนต์รายใหญ่ของโลกสัญชาติฝรั่งเศส ที่ก่อตั้งขึ้นในปี ค.ศ. 1888 จุดประสงค์ของมิชลินไกด์ คือ การกระตุ้นให้ผู้คนออกมาใช้การเดินทางโดยรถยนต์มากขึ้น เพื่อเพิ่มยอดจำหน่ายยางรถยนต์
แรกเริ่มมิชลินไกด์ใช้ชื่อว่า "กีดรูฌ" () เนื่องจากเล่มหนังสือเป็นสีแดง แรกเริ่มเป็นหนังสือแจกฟรีมานานถึง 20 ปี แต่ต่อมาได้ถูกใช้เป็นกระดาษรองแก้วน้ำ จึงเริ่มจัดจำหน่ายในราคา 7 ฟรังก์ ในปี ค.ศ. 1920 และมีการใส่รายชื่อโรงแรมและร้านอาหารแบ่งตามประเภทเป็นครั้งแรกด้วย ในคริสต์ศตวรรษที่ 20 มิชลินไกด์ได้กลายเป็นหนังสือขายดี ปัจจุบันมิชลินจัดอันดับร้านอาหารและโรงแรมกว่า 40,000 แห่งในกว่า 24 ประเทศและดินแดน
ได้มีการมอบรางวัลต่าง ๆ ให้ เรียกว่า "ดาวมิชลิน" โดยการมอบดาวหรือรางวัลให้แก่ร้านอาหารต่าง ๆ ในปี ค.ศ. 1926 โดยมีการแบ่งขั้นของดาว ตั้งแต่หนึ่งดาวจนถึงสามดาว โดยร้านอาหารที่ได้รับดาวนี้จะผ่านการพิจารณาจากคณะกรรมการหลายคน ในหลากหลายอาชีพ เพื่อให้ได้รับมุมมองที่มากที่สุด บางครั้งคณะกรรมการจะเข้าไปรับประทานโดยที่ไม่แจ้งให้กับทางร้านทราบล่วงหน้า และอาจต้องใช้เวลาในการชิมมากกว่าหนึ่งปี เพื่อให้ได้รับรู้มาตรฐานของร้านนั้น ๆ อย่างแท้จริง นอกจากนี้แล้วยังมีร้านอาหารประเภท "บีบกูร์ม็อง" () คือ ร้านอาหารที่ดีเป็นพิเศษในราคาย่อมเยา
ในส่วนของประเทศไทย มิชลินไกด์ได้เริ่มมอบรางวัลเป็นครั้งแรกในปลายปี ค.ศ. 2017 สำหรับร้านอาหารในปีเดียวกัน นับเป็นประเทศที่ห้าในทวีปเอเชียที่มีการจัดอันดับ และเป็นลำดับที่สองของเอเชียตะวันออกเฉียงใต้รองจากสิงคโปร์ แต่ดำเนินการเฉพาะร้านอาหารในพื้นที่กรุงเทพมหานครเท่านั้น มีร้านที่ได้มิชลินสตาร์ทั้งหมด 17 ร้าน บางร้านยังเป็นร้านอาหารริมทาง ทั้งนี้เนื่องจากมิชลินได้รับการวิจารณ์ว่าให้รางวัลแต่เฉพาะร้านอาหารที่หรูหราและโน้มเอียงไปทางอาหารฝรั่งเศส และมีอีก 35 ร้านที่ได้บีบกูร์ม็อง
ไลค์ไอม์กอนนาลอสยู
ไลค์ไอม์กอนนาลอสยู เป็นซิงเกิลที่บันทึกเสียงโดย นักร้องชาวเมริกันเมแกน เทรนเนอร์ และจอห์น เลเจนด์ สำหรับสตูดิโออัลบั้มแรกของเธอ "ไทเทิล" (2015) ประพันธ์คำร้องโดย Trainor, Justin Weaver, และ Caitlyn Smith ผลิตโดย Chris Gelbuda และ Trainor ออกจำหน่ายในค่ายEpic Records ในวันที่ 23 มิถุนายน ค.ศ. 2015
เพลงนี้ติดอันดับที่ 8 ของชาร์ตบิลบอร์ดฮอต 100 และCanadian Hot 100
ชีวิตด้านเพศ
ในเพศสภาพของมนุษย์ ชีวิตด้านเพศ หรือ เซ็กส์ไลฟ์ () เป็นส่วนหนึ่งของการมีอยู่ของบุคคลซึ่งอาจประกอบด้วยกิจกรรมทางเพศหรือแสดงถึงการขาดกิจกรรมทางเพศ โดยทั่วไปคำอาจมีความหมายแฝงและการตีความทางสังคมหลายแบบ แต่มักรวมถึงสิ่งเหล่านี้:
หลายแหล่งข้อมูลกล่าวว่าความถี่ของการร่วมเพศของมนุษย์อาจมีตั้งแต่ ศูนย์ ถึง 15 หรือ 20 ครั้งต่อสัปดาห์ ในสหรัฐอเมริกา ความถี่โดยเฉลี่ยอยู่ที่ 2 ถึง 3 ครั้งต่อสัปดาห์ เป็นที่รู้โดยทั่วไปว่าผู้หญิงวัยหมดประจำเดือนมักร่วมเพศน้อยลง และความถี่โดยเฉลี่ยของการร่วมเพศน้อยลงกับอายุที่เพิ่มขึ้น สถาบันคินซีย์กล่าวว่าความถี่เฉลี่ยของการร่วมเพศในสหรัฐอเมริกาอยู่ที่ 112 ครั้งต่อปี (อายุ 18–29 ปี), 86 ครั้งต่อปี (อายุ 30–39 ปี), และ 69 ครั้งต่อปี (อายุ 40–49 ปี)
ซอว์ เกอร์เรร่า
ซอว์ เกอร์เรร่า เป็นตัวละครในเรื่องแต่งชุด"สตาร์ วอร์ส" ปรากฎตัวครั้งแรกในภาพยนตร์การ์ตูนชุด "" ให้เสียงโดย Andrew Kishino ต่อมามีบทในภาพยนตร์ "" รับบทโดย Forest Whitaker และในภาพยนตร์การ์ตูนชุด "Star Wars: Rebels" ซึ่งให้เสียงโดย Whitaker เช่นกัน
อีอินจวา
อีอินจวา (: 1694 – 1728) ขุนนางชาวเกาหลีและกบฏที่ฉลาดหลักแหลมรวมถึงเจ้าเล่ห์ที่สุดในยุค ราชวงศ์โชซ็อน
อีอินจวาเกิดเมื่อ ค.ศ. 1694 อันตรงกับปีที่ 20 แห่งรัชสมัยของ พระเจ้าซุกจง พระราชาลำดับที่ 20 ใน ตระกูลลีแห่งจอนจู โดยเขาสืบเชื้อสาย พระเจ้าเซจงมหาราช พระราชาลำดับที่ 4 และ พระนางโซฮ็อน เป็นขุนนางฝ่าย โซนน กลุ่มขุนนางสำคัญฝ่ายก้าวหน้าที่ให้การสนับสนุน พระเจ้าคย็องจง พระราชาลำดับที่ 21 ตรงข้ามกับฝ่าย โนนน กลุ่มขุนนางสำคัญฝ่ายอนุรักษ์นิยมที่ให้การสนับสนุน พระเจ้าย็องโจ พระราชาลำดับที่ 22
กระทั่ง ค.ศ. 1728 อีอินจวาและคนสนิทจำนวนหนึ่งได้รวบรวมชาวบ้านลุกขึ้นจับอาวุธเพื่อก่อกบฏโค่นล้มราชบัลลังก์ของพระเจ้าย็องโจและยก องค์ชายมิลพง พระญาติพระองค์หนึ่งซึ่งเป็นโหลนของ องค์ชายรัชทายาทโซฮย็อน ขึ้นเป็นพระราชาแทนแต่ไม่สำเร็จเพราะถูกกองทัพราชสำนักเข้าปราบปรามเสียก่อนและอีอินจวาได้ถูกประหารชีวิตในเวลาต่อมาขณะอายุเพียง 34 ปี
การลงทัณฑ์ปีชินอิม
การลงทัณฑ์ปีชินอิม ความขัดแย้งทางการเมืองที่เกิดขึ้นเมื่อ ค.ศ. 1722 ตรงกับรัชสมัย พระเจ้าคย็องจง พระราชาลำดับที่ 21 แห่ง ราชวงศ์โชซ็อน
สืบเนื่องจากพระเจ้าคย็องจงพระพลานามัยไม่แข็งแรงตั้งแต่ทรงพระเยาว์ทำให้ไม่สามารถมีพระราชโอรสไว้สืบราชบัลลังก์ได้เหล่าขุนนาง กลุ่มโนรน กลุ่มขุนนางกลุ่มสำคัญในราชสำนักจึงฉวยโอกาสถวายฎีกาต่อพระเจ้าคย็องจงให้สถาปนา องค์ชายยอนอิง พระอนุชาต่างพระมารดาของพระเจ้าคย็องจงซึ่งทางกลุ่มโนรนให้การสนับสนุนขึ้นเป็นรัชทายาทซึ่งพระเจ้าคย็องจงก็เห็นด้วยและได้มีพระราชโองการให้สถาปนาองค์ชายยอนอิงเป็น วังเซเจ (พระอนุชารัชทายาท)
อีก 2 ปีต่อมาคือใน ค.ศ. 1722 พระเจ้าคย็องจงประชวรหนักจนมิอาจว่าราชการได้ขุนนางกลุ่มโนรนจึงได้ถวายฎีกาอีกครั้งเพื่อให้สถาปนาองค์ชายยอนอิงเป็นผู้สำเร็จราชการเหล่าขุนนาง กลุ่มโซรน กลุ่มขุนนางกลุ่มสำคัญอีกกลุ่มหนึ่งในราชสำนักที่ให้การสนับสนุนพระเจ้าคย็องจงซึ่งอยู่ขั้วตรงข้ามกับกลุ่มโนรนได้เข้าเฝ้ากราบทูลความเท็จให้พระเจ้าคย็องจงทราบว่ากลุ่มโนรนกระทำเช่นนี้เพื่อหวังจะก่อกบฏโค่นล้มราชบัลลังก์และยกองค์ชายยอนอิงขึ้นเป็นพระราชาแทนพระเจ้าคย็องจงจึงมีพระบัญชาให้กวาดล้างขุนนางกลุ่มโนรนจำนวนมากทั้งประหารชีวิตและเนรเทศทำให้กลุ่มโนรนแทบจะหมดอำนาจจากราชสำนัก
แต่ในท้ายที่สุดองค์ชายยอนอิงก็ได้เป็นผู้สำเร็จราชการและได้ขึ้นเป็นพระเจ้าย็องโจภายหลังจากการสวรรคตของพระเจ้าคย็องจงในอีก 2 ปีต่อมาคือเมื่อ ค.ศ. 1724
เทศบาลเมืองท่าช้าง
ตำบลท่าช้าง เนื่องจากสมัยสมเด็จพระเจ้าตากสินได้ยกทัพทหารมาพักที่บริเวณสะพานหลังค่ายตากสินใกล้บริเวณป่าช้าผีแขก หมู่ 6 ตำบลท่าช้างในปัจจุบัน ซึ่งสมัยก่อนกองทัพของสมเด็จพระเจ้าตากสิน มีช้างใช้ในการรบจำนวนมาก และได้นำช้างมาอาบน้ำบริเวณสะพานดังกล่าว ซึ่งใช้เป็นท่าอาบน้ำของช้างประจำ ดังนั้นต่อมาจึงเรียกชื่อเป็น "ท่าช้าง" เป็นที่มาของชื่อตำบลท่าช้าง
ไทยแลนด์ มาสเตอร์ส 2018 (กีฬาแบดมินตัน)
การแข่งขัน ไทยแลนด์ มาสเตอร์ส 2018 เป็นการจัดการแข่งขันแบดมินตันซึ่งจัดขึ้นที่ อาคารกีฬานิมิบุตร ใน กรุงเทพมหานคร, ประเทศไทย ตั้งแต่วันที่ 9–14 มกราคม พ.ศ. 2561 และมีการสำรองเงินเข้ากระเป๋าทั้งหมด $150,000 ดอลลาร์สหรัฐ.
ไทยแลนด์ มาสเตอร์ส 2018 จะเป็นทัวร์นาเมนต์แรกของ บีดับบลิวเอฟเวิลด์ทัวร์ 2018 และเป็นบางส่วนของ ไทยแลนด์ มาสเตอร์ส แชมเปียนชิปส์ซึ่งได้จัดขึ้นครั้งแรกในปี พ.ศ. 2559.
ตับโต
ตับโต () เป็นความผิดปกติของร่างกายอย่างหนึ่งที่ตับมีขนาดโตกว่าปกติ เป็นอาการแสดงที่มีสาเหตุได้หลายอย่าง เช่น โรคติดเชื้อ เนื้องอกของตับ หรือโรคเมตาบอลิกต่างๆ เป็นต้น บางครั้งผู้ป่วยอาจมาพบแพทย์ด้วยปัญหาว่าพบก้อนในท้อง อาจพบดีซ่านร่วมด้วยในบางสาเหตุ
สาเหตุของการเกิดตับโตมีหลายอย่าง เช่นตัวอย่างต่อไปนี้
สำนักงานกองทุนหมู่บ้านและชุมชนเมืองแห่งชาติ
สำนักงานกองทุนหมู่บ้านและชุมชนเมืองแห่งชาติ เป็นหน่วยงานประเภทองค์การมหาชนอยู่ภายใต้การกำกับดูแลของนายกรัฐมนตรี จัดตั้งขึ้นเมื่อปี พ.ศ. 2544 ตามพระราชกฤษฎีกาจัดตั้งกองทุนหมู่บ้านและชุมชนเมืองแห่งชาติ (องค์การมหาชน) พ.ศ. 2544 เพื่อตอบสนองนโยบายของรัฐบาลที่ต้องการให้หมู่บ้านและชุมชนเมืองทั่วประเทศสามารถเสริมสร้างกระบวนการพึ่งพาตนเองได้
วัตถุประสงค์กองทุนหมู่บ้านและชุมชนเมือง คือ
เป็นโครงการตามนโยบายของรัฐบาลพันตำรวจโท ทักษิณ ชินวัตร ที่ดำเนินการจัดตั้งกองทุนในทุกหมู่บ้านๆ ละ 1 ล้านบาท เพื่อเป็นกองทุนหมุนเวียนให้ชาวบ้านได้มีแหล่งเงินทุนให้กู้ยืมเพื่อประกอบอาชีพ และดำรงชีพ
คำพิพากษา (ภาพยนตร์)
คำพิพากษา สร้างจากอาชญนิยาย เรื่องดังของพนมเทียน เป็นภาพยนตร์แนวจารชนสืบสวนสอบสวนในยุคสงครามเย็น ตัวเอกเป็นนายตำรวจชื่อ "ชีพ ชูชัย" ที่ปลอมตัวเพื่อค้นหาความจริง ตีพิมพ์ครั้งแรกในนิตยสารเพลินจิตต์รายวัน
สร้างมาแล้วรวม 2 ครั้ง ได้แก่
การนองเลือด B-R5RB
การนองเลือดของ B-R5RB หรือ การต่อสู้ของ B-R5RB เป็นการต่อสู้ขนาดใหญ่เสมือนจริงในเกมออนไลน์เล่นตามบทบาทแนวอวกาศชื่อ "อีฟออนไลน์" และอาจเป็นการต่อสู้ระหว่างผู้เล่นกับผู้เล่นที่ใหญ่ที่สุดในประวัติศาสตร์ โดยแบ่งออกเป็นสองฝ่าย คือ CFC/Rus (ย่อมาจาก Pitting the Clusterfuck Coalition and Russian alliance) กับ N3/PL (N3 and Pandemic Legion) ใช้เวลาทั้งหมด 21 ชั่วโมง มีผู้เข้าร่วม 7,548 คนโดยเฉลี่ย และมีผู้เล่นมากกว่า 2,670 คนในระบบดาว B-R5RB ในเวลาเดียวกัน การสูญเสียนับเป็นจำนวนเงินได้มากกว่า 11 ล้านล้านไอเอสเค (ISK; หน่วยเงินในอีฟออนไลน์) ซึ่งแปลงเป็นจำนวนเงินในโลกจริงได้ประมาณ 300,000 ถึง 330,000 ดอลลาร์ หน่วยเงินไอเอสเคนี้สามารถได้มาจากการซื้อของในเกมด้วยเงินจริง โดย 600 ล้านไอเอสเคจะเท่ากับ 20 ดอลลาร์โดยประมาณ
ชาละวัน อรรถชัยมวยไทยยิม
ชาละวัน อรรถชัยมวยไทยยิม หรือชื่อชกเดิมคือ ใบคาน ว.แสงเทพ, ใบคาน ป.อ่อนนุช, ชาละวัน ป.อ่อนนุช และ ชาละวัน อั๋นสุขุมวิท เป็นนักมวยไทยจากจังหวัดสงขลา ซึ่งในปี พ.ศ. 2560 เขาได้เป็นผู้ครองตำแหน่งแชมป์รุ่นแบนตัมเวท ทั้งสนามมวยราชดำเนิน และเวทีมวยสยามอ้อมน้อย
ชาละวันมีชื่อจริงคือ ดุรวัฒน์ บิลละเต๊ะ เริ่มชกมวยครั้งแรกเมื่ออายุ 11 ปี โดยใช้ชื่อชาละวัน ลูกกบบาด และได้รับค่าตัวครั้งแรกที่ 500 บาท ทั้งนี้ ชาละวันสำเร็จการศึกษาระดับชั้นมัธยมปลายจากศูนย์การศึกษานอกโรงเรียน
เขาเคยใช้ชื่อใบคาน ว.แสงเทพ เข้าแข่งขันในศึกเพชรยินดี ที่สนามมวยเวทีลุมพินี ณ วันที่ 15 มีนาคม พ.ศ. 2556 โดยเป็นฝ่ายแพ้น็อกรุ้งนารายณ์ เกียรติหมู่ 9 ในยกที่ 3 แต่ในปีเดียวกันนี้เอง เขาก็เป็นฝ่ายชนะคะแนนฟ้าส่องแสง วินดี้สปอร์ต ที่สนามมวยราชดำเนิน
วันที่ 27 ธันวาคม พ.ศ. 2559 ชาละวันเป็นฝ่ายชนะคะแนนเพชรทองไท เกียรติเทวฤทธิ์ ที่สนามมวยเวทีลุมพินี
วันที่ 28 กุมภาพันธ์ พ.ศ. 2560 ชาละวันเป็นฝ่ายชนะน็อกฉมวกเพชร ลูกพระบาท ยกที่ 4 ด้วยการฟันศอก ในคู่เอกศึกรวมพลคนแปดริ้ว ที่สนามมวยเวทีลุมพินี ถนนรามอินทรา ครั้นในวันที่ 16 มิถุนายนของปีดังกล่าว ชาละวันได้เข้าแข่งขันในคู่เอกของรายการศึกมวยไทยเมกกาไฟต์ ที่สนามมวยเวทีลุมพินี ซึ่งเขาเป็นฝ่ายแพ้น็อกยอดมนุษย์ พุ่มพันธุ์ม่วง จากการเสียบเข่าซ้ายในยกที่ 5
ในวันที่ 31 สิงหาคมของปีเดียวกัน ชาละวันเป็นฝ่ายชนะคะแนนก้องศักดิ์ ศ.ศาสตรา ที่สนามมวยราชดำเนิน จากนั้น ในวันที่ 13 พฤศจิกายน เขาได้เป็นฝ่ายชนะคะแนนเพชรบ้านแขก ส.สมหมาย ในศึกชูเจริญมวยไทย ที่สนามมวยราชดำเนิน ส่วนในวันที่ 6 ธันวาคมของปีเดียวกัน ชาละวันก็เป็นฝ่ายชนะคะแนนฉมวกเพชรได้อีก จากการแข่งขันคู่เอกของรายการศึก ส.สมหมาย ที่สนามมวยราชดำเนิน
ชาละวันมีบิดาชื่อหยาหนา บิลละเต๊ะ ซึ่งเป็นครูมวยคนแรก และมารดาชื่อบัวผัน บิลละเต๊ะ เขามีพี่น้องทั้งหมด 5 คน และมีแฟนชื่อศิริลักษณ์ ศักดิ์นิธิโชติ (ชื่อเล่น : เนย)นอกเหนือจากแข่งขันแล้ว ชาละวันยังทำหน้าที่เป็นครูสอนมวยไทย ให้แก่ชาวต่างชาติที่ค่ายมวย
อีมิล มารีเซอ
อีมิล มารีเซอ (19 มกราคม ค.ศ. 1897, Westermoor – 6 กุมภาพันธ์ ค.ศ. 1972, มิวนิก) เป็นสมาชิกตั้งแต่ต้นของ พรรคกรรมกรชาติสังคมนิยมเยอรมัน (พรรคนาซี) และเป็นสมาชิกร่วมก่อตั้ง "ชุทซ์ชทัฟเฟิล" (SS). พร้อมกับแอริช เคมปก้า,เขาได้ทำหน้าที่เป็นหนึ่งในคนขับรถส่วนตัวของฮิตเลอร์ ด้วยความที่แตกต่าง, เขาเป็นหนึ่งในเพียงไม่กี่คนที่เป็น"มิสชลิง" (Mischling), (บุคคลที่มีเชื้อสายผสมระหว่างเชื้อสายยิวกับเชื้อชาติเยอรมัน), ที่ได้ทำหน้าที่หน่วยเอ็สเอ็ส.
ฮาล์ฟออฟมายฮาร์ต
"ฮาล์ฟออฟมายฮาร์ต" () เป็นเพลงของนักร้องแนวร็อกชาวอเมริกัน จอห์น เมเยอร์ ร้องรับเชิญโดยนักร้องแนวคันทรีป็อปชาวอเมริกัน เทย์เลอร์ สวิฟต์ เป็นซิงเกิลที่สามจากอัลบั้ม "แบตเทิลสตัดดีส์" ของเมเยอร์ ที่วางจำหน่ายเมื่อปี ค.ศ. 2009 เมเยอร์ได้เข้าชิงรางวัลแกรมมีสาขาร้องเพลงป็อปชายยอดเยี่ยมในปี ค.ศ. 2011 โดยในงานเขาร้องเพลงนี้แบบเดี่ยว
เบสต์เดส์ออฟยัวร์ไลฟ์
"เบสต์เดส์ออฟยัวร์ไลฟ์" () เป็นเพลงที่แต่งและขับร้องโดยศิลปินคันทรีชาวอเมริกัน เคลลี พิกเลอร์ โดยมีเทย์เลอร์ สวิฟต์ ร่วมแต่งด้วย เพลงออกจำหน่ายในวันที่ 1 ธันวาคม ค.ศ. 2008 เป็นซิงเกิลที่สองจากอัลบั้มชื่อเดียวกับเธอ สวิฟต์ร้องประสานเบื้องหลังในเพลง เพลงเล่าเกี่ยวกับการถูกคนรักเก่าหลอกลวงและเปลี่ยนไปคบหาคนใหม่จนมีครอบครัว หวังว่าพวกเขามีชีวิตใหม่ที่ดี แต่กล่าวว่าผู้หญิงคนใหม่นั้นไม่อาจดีกว่าคนก่อน ๆ ได้
เพลงได้รับคำวิจารณ์ที่ไม่ดีจากนักวิจารณ์ ซึ่งตำหนิเนื้อเพลงและทำนองที่ไม่น่าสนใจ แต่เพลง "เบสต์เดส์ออฟยัวร์ไลฟ์" ขึ้นถึงอันดับ 9 บนชาร์ต"บิลบอร์ด"ฮอตคันทรีซองส์ เป็นเพลงที่ติดชาร์ตสูงที่สุดของพิกเลอร์จนถึงปี ค.ศ. 2015 เพลงติดอันดับ 46 บนชาร์ต"บิลบอร์ด"ฮอต 100 ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้ 1,133,000 หน่วยในสหรัฐ นับถึงเดือนมิถุนายน ค.ศ. 2010 เพลงติดชาร์ตในประเทศแคนาดา ในอันดับที่ 99 บนชาร์ตแคนาเดียนฮอต 100
มิวสิกวิดีโอกำกับโดยโรแมน ไวต์ แสดงคนรักเก่าของพิกเลอร์กำลังมีความทุกข์กับคนรักใหม่ และคิดถึงเวลาที่อยู่กับพิกเลอร์แทน พิกเลอร์แสดงเพลงครั้งแรกในวันที่ 12 พฤศจิกายน ค.ศ. 2008 ที่งานประกาศรางวัลซีเอ็มเออะวอดส์ 2008 เธอแสดงในรายการ"อเมริกันไอดอล" "ดิเอลเลนดีเจเนอเรสโชว์" และงานประกาศรางวัลซีเอ็มทีมิวสิกอะวอดส์ 2009 ด้วย
ส่ม ภัค เสี่ยน
ส่ม ภัค เสี่ยน เป็น ภาพยนตร์ไทยแนวตลกสนุกสนาน ออกฉายเมื่อวันที่ 31 สิงหาคม พ.ศ. 2560 กำกับโดย บุษราคัม วงษ์คำเหลา และร่วมแสดงโดย เพ็ชรทาย วงษ์คำเหลา, ภาคิน คำวิลัยศักดิ์, รุ่งรัตน์ เหม็งพานิช, คริสโตเฟอร์ เชฟ, ภคภรณ์ เลิศช่ำชองสกุล, วัชรพงษ์ ปัทมะ, เพชร สหรัตน์ และสุนารี ราชสีมา ภาพยนตร์ทำรายได้ 76 ล้านบาท
เรื่องราวของหมู่บ้านแห่งหนึ่ง “เสี้ยน” (ภาคิน คำวิลัยศักดิ์) ที่คบหาดูใจกับ “ส้ม” (บุษราคัม วงษ์คำเหลา) มาตั้งแต่สมัยเรียน จนเมื่อส้มได้เข้าไปทำงานที่กรุงเทพ เสี้ยนก็ยังเฝ้าคอยส้มกลับมา แต่กลับพบว่าส้มไม่ได้กลับมาคนเดียว แต่พาแฟนใหม่กลับมาด้วยและเตรียมแต่งงานกัน ทำให้เสี้ยนต้องทำทุกทางเพื่อชิงส้มกลับมา ส่วน “ภัค” (รุ่งรัตน์ เหม็งพานิช) ที่เป็นน้องรหัสของเสี้ยนที่สมัยเรียนมหาวิทยาลัยก็ไปๆมาๆบ้านเสี้ยนบ่อยเข้ามีใจให้เสี้ยนในที่สุด จึงเกิดเป็นเรื่องราวรักสามเส้าในที่สุด
และในหมู่บ้านยังมี “พระมหาชัย” (เพ็ชรทาย วงษ์คำเหลา) พระที่คนในหมู่บ้านให้ความเคารพนับถือ ที่พูดอะไรให้คำแนะนำอะไร ชาวบ้านก็เชื่อฟังทำตาม และไม่พ้นที่พระมหาชัยจะเข้ามีส่วนกับความรักวุ่นๆของหนุ่มสาวในครั้งนี้
เดอะดูว็อปแอนด์ฮูลิแกนส์ทัวร์
เดอะดูว็อปแอนด์ฮูลิแกนส์ทัวร์ () เป็นคอนเสิร์ตทัวร์เดี่ยวครั้งแรก โดย นักร้องชาวอเมริกัน บรูโน มาร์ส โดยจัดทั้งหมด 103 รอบ โดยเกี่ยวโยงกับอัลบั้มที่เกี่ยวข้อง "ดูว็อปแอนด์ฮูลิแกนส์" (2010) โดยเริ่มแสดงสดครั้งแรกในวันที่ 16 พฤศจิกายน ค.ศ. 2010 ใน San Francisco, California และต่อด้วยฮาวาย
ซูเค่อซาฮา
ซูเค่อซาฮา (แมนจู: , ) หนึ่งใน สี่ผู้สำเร็จราชการ ระหว่างต้นรัชสมัย จักรพรรดิคังซี (ครองราชย์ 1661 – 1722) แห่ง ราชวงศ์ชิง (1644 – 1912)
พระเจ้ามินละแหง่
พระเจ้ามินลาเง (, ; 1418–1425) กษัตริย์องค์ที่ 6 แห่ง อาณาจักรอังวะ เป็นเวลา 3 เดือนใน ค.ศ. 1425 พระเจ้ามินลาเงขึ้นสืบราชบัลลังก์หลังจากที่พระราชบิดา พระเจ้าฝรั่งมังศรี สวรรคตเนื่องจากถูกซุ่มโจมตีโดยทหารของ รัฐชาน แห่ง ตีบ้อ ขณะนั้นพระองค์มีพระชนมายุเพียง 7 พรรษา ซึ่งการซุ่มโจมตีครั้งนี้เป็นแผนของ พระนางชินโบเม หนึ่งในพระมเหสีของพระเจ้าฝรั่งมังศรีที่ต้องการให้ชู้รัก เจ้าฟ้ากะเลเจตองนโย เจ้าฟ้า แห่งเมือง กะเล ขึ้นสืบราชบัลลังก์กระทั่งอีก 3 เดือนต่อมาพระนางชินโบเมในฐานะพระมเหสีของพระเจ้ามินลาเงได้วางยาพิษปลงพระชนม์ยุวกษัตริย์ในช่วงต้นเดือนพฤศจิกายนและสถาปนาเจ้าฟ้ากะเลเจตองนโยในอีกไม่กี่วันต่อมา
อินฟันตาอลิเซีย ดัชเชสแห่งกาลาเบรีย
อินฟันตาอลิเซีย ดัชเชสแห่งกาลาเบรีย ()
อินฟันตาอลิเซีย ดัชเชสแห่งกาลาเบรีย (เดิม "เจ้าหญิงอลิเซียแห่งบูร์บง-ปาร์มา") ประสูติเมื่อวันที่ 13 พฤศจิกายน พ.ศ. 2460 ณ เวียนนา ออสเตรีย เป็นพระธิดาใน อิไลแอส ดยุกแห่งปาร์มา
และ อาร์ชดัชเชสมาเรีย อันนาแห่งออสเตรีย โดยแรกประสูติดำรงพระอิสริยยศที่ เจ้าหญิงแห่งบูร์บง-ปาร์มา
พระองค์เสกสมรสกับ อินฟันเตอัลฟอลโซ ดยุกแห่งกาลาเบรีย เมื่อวันที่ 16 เมษายน พ.ศ. 2479 ณ กรุงเวียนนา ซึ่งพระองค์ทรงมีพระชันษา 19 ชันษาและพระสวามีมีพระชันษา 35 ชันษา โดยรับพระราชทานพระอิสริยยศเป็น อินฟันตาอลิเซียแห่งสเปน ดัชเชสแห่งกาลาเบรีย เคาน์เตสแห่งคาเซอร์ทา พระชายา โดยทรงมีพระธิดาและพระโอรสดังนี้
หลังจากพระสวามีสิ้นพระชนม์ในปี พ.ศ. 2507 พระโอรสก็สืบพระอิสริยยศเป็น ดยุกแห่งกาลาเบรีย พระองค์จึงได้รับการสถาปนาเป็น ดัชเชสหม้ายแห่งกาลาเบรีย และเมื่อปี พ.ศ. 2558 อินฟันเตคาลอส ดยุกแห่งกาลาเบรีย พระโอรสก็สิ้นพระชนม์ พระนัดดาของพระองค์จึงสืบพระอิสริยยศดยุกแห่งกาลาเบรีย โดยครั้น 13 พฤศจิกายน พ.ศ. 2558 พระองค์มีพระชันษาครบ 98 ชันษา ทรงประทานพระดำรัสว่า
อินฟันตาอลิเซีย ทรงมีพระชันษายืนยาวถึง 99 ชันษา และเป็นพระบรมวงศานุวงศ์ที่อวุโสที่สุด อีกทั้งเป็นที่เคารพรักของประชาชนชาวสเปน โดยพระองค์สิ้นพระชนม์เมื่อวันที่ 28 มีนาคม พ.ศ. 2560 ด้วยพระโรคชรา
เมื่อวันที่ 16 พฤษภาคม พ.ศ. 2560 สมเด็จพระราชาธิบดีเฟลีเปที่ 6 แห่งสเปน และ สมเด็จพระราชินีเลตีเซียแห่งสเปน เสด็จพระราชดำเนินพร้อมด้วย สมเด็จพระเจ้าฮวน คาร์โลสที่ 1 แห่งสเปน และ สมเด็จพระราชินีโซเฟียแห่งสเปน รวมทั้งพระบรมวงศานุวงศ์แห่งสเปน ในการพระราชพิธีพระศพ อินฟันตาอลิเซีย ดัชเชสแห่งคาลาเบรีย ณ วิหารหลวง พระราชวังหลวง กรุงมาดริด ราชอาณาจักรสเปน
กะเล่
กะเล่ () เป็นเมืองหนึ่งในเขตซะไกง์ ประเทศพม่า ตั้งอยู่ใกล้แม่น้ำมยิตา ลำน้ำสาขาของแม่น้ำชี่น-ดวี่น ทางเหนือน้ำของเมืองมัณฑะเลย์และโมนยวา เมืองกะเล่เป็นเมืองหลักของจังหวัดกะเล่
ใน ค.ศ. 2015 เกิดฝนตกหนักใน 4 เขตของประเทศทำให้ทางรัฐบาลต้องประกาศสถานการณ์ฉุกเฉิน เมืองกะเล่และบริเวณใกล้เคียงก็เกิดน้ำป่าไหลหลาก ส่งผลให้เมืองกะเล่ได้รับความเสียหายจากน้ำป่าครั้งนี้
คำปฏิญาณโอลิมปิก
การกล่าวคำปฏิญาณตนในพิธีเปิดกีฬาโอลิมปิก เป็นการปฏิญาณตนในพิธีเปิดโอลิมปิกโดยนักกีฬา, ผู้ตัดสิน, เจ้าหน้าที่จำนวนหนึ่งคน พร้อมกับผู้ฝึกสอนอีกจำนวนหนึ่งคนยืนอยู่ข้างตัว ผู้กล่าวคำปฏิญาณตนจะเป็นคนจากประเทศเจ้าภาพในปีนั้น ผู้กล่าวคำปฏิญาณตนจะปฏิญาณตนในนามของนักกีฬา, เจ้าหน้าที่ หรือผู้ฝึกสอนในพิธีเปิดโอลิมปิกทั้งหมดโดยจะมีผู้ช่วยถือธงโอลิมปิกอยู่ตรงหัวมุมเสมอ
ผู้ที่กล่าวคำปฏิญาณตนมักจะมาจากประเทศเจ้าภาพ โดยที่เขาจะถือธงไว้หัวมุม (ถ้านักกีฬาสะดวก)
คำปฏิญาณตนฉบับปัจจุบัน จะเริ่มใช้ในโอลิมปิกฤดูหนาว 2018 เป็นครั้งแรก โดยตัวแทนของนักกีฬา, ผู้ตัดสิน, เจ้าหน้าที่ และผู้ฝึกสอนจะกล่าวคำตามบรรทัดดังต่อไปนี้:
นักกีฬาจะกล่าวคำปฏิญาณต่อว่า:
นักกีฬาที่ได้รับคัดเลือกจะกล่าวปฏิญาณตนดังบรรทัดต่อไปนี้:
เริ่มใช้ในตอนโอลิมปิกเยาวชนฤดูร้อน 2010 โดยคำปฏิญาณอาจมีคำเพิ่มเติมมาดังบรรทัดต่อไปนี้:
ข้างล่างนี่คือผู้กล่าวคำปฏิญาณตนในพิธีเปิดกีฬาโอลิมปิก
การแพ้นมวัว
การแพ้นมวัว หรือ การแพ้โปรตีนนมวัว เป็นโรคภูมิแพ้อาหารชนิดหนึ่ง ผู้ป่วยจะมีภาวะภูมิแพ้ต่อโปรตีนบางชนิดหรือหลายชนิดที่เป็นส่วนประกอบของนมวัว อาการอาจเป็นอย่างรวดเร็วหรือค่อยเป็นค่อยไปก็ได้ ถ้าเป็นอย่างรวดเร็ว เช่น แอนาฟิแล็กซิส หรือภาวะแพ้รุนแรง จะเป็นอันตรายถึงแก่ชีวิต ต้องรักษาด้วยการให้อะดรีนาลีน ส่วนแบบค่อยเป็นค่อยไปมักพบในเวลาหลายชั่วโมงหรือหลายวันนับตั้งแต่กินนม อาจแสดงอาการเป็นผิวหนังอักเสบ หลอดอาหารอักเสบ ลำไส้ทำงานผิดปกติ เช่นลำไส้ใหญ่และไส้ตรงอักเสบ ก็ได้ในสหรัฐ กว่า 90% ของการแพ้อาหารเกิดจากอาหาร แปดชนิด โดยที่นมวัวพบเห็นได้มากที่สุด เพราะอาการแพ้ส่วนใหญ่เกิดจากอาหารเพียงไม่กี่ชนิด จึงได้มีข้อกำหนดในการระบุสารก่อภูมิแพ้อย่างเด่นชัด รวมไปทั้งนม บนฉลากอาหารขึ้น หนึ่งในหน้าที่ของระบบภูมิคุ้มกันคือการป้องกันการติดเชื้อ โดยการรับรู้โปรตีนที่ผิดแปลกไป โดยปกติไม่ควรทำปฏิกิริยากับโปรตีนในอาหารมากเกินไป กรดในกระเพาะอาหารทำให้โปรตีนส่วนใหญ่กลายเปลี่ยนรูปหมายถึงการสูญเสียการจัดองค์ประกอบ 3 มิติและสูญเสียการก่อภูมิแพ้ ความร้อนจากการปรุงอาหารอาจมีผลเช่นเดียวกัน ภูมิคุ้มกันเป็นอีกวิธีหนึ่งในการป้องกันไม่ให้ปฏิกิริยาตอบสนองต่อโปรตีนจากอาหาร
การจัดการทำได้โดยงดการรับประทานนมวัวและผลิตภัณฑ์นม ในผู้ป่วยที่แพ้นมวัวอย่างรุนแรง(แพ้ IgE ในนม) การได้รับโปรตีนนมวัวแม้เพียงเล็กน้อยก็อาจเป็นอันตรายได้2% - 3% ของทารกและเด็กมีอาการแพ้นมวัว เพื่อลดความเสี่ยง ทารกควรได้รักแต่นมแม่อย่างเดียวอย่างน้อยจนอายุ 4 เดือน หรือ 6 เดือน ก่อนเริ่มกินนมวัว หากบุคคลในครอบครัวมีประวัติแพ้นมวัว อาจใช้นมผงเด็กที่ทำมาจากนมถั่วเหลืองแทน แต่ ประมาณ 10%-15%ของเด็กที่แพ้นมวัวมักแพ้ถั่วเหลืองด้วย เด็กส่วนใหญ่จะไม่แพ้นมวัวเมื่อโตขึ้น แต่ประมาณ 0.5% จะยังแพ้เมื่อโตเป็นผู้ใหญ่ ได้มีการวิจัยภูมิคุ้มกันบำบัดสำหรับสารก่อภูมิแพ้ แต่ผลดีก็ยังไม่ชัดเจน
แอโรกราด
แอโรกราด (, also referred to as Air City or Frontier) เป็นภาพยนตร์แนวผจญภัยของสหภาพโซเวียตในปี 1935 กำกับโดยผู้กำกับภาพยนตร์ชาวยูเครน อะเลคซันดร์ โดวเจนโค ภาพยนตร์ผลิตโดยสตูดิโอภาพยนตร์มอสฟิล์ม และ VUFKU โดยภาพยนตร์จะเล่าเกี่ยวกับการผจญภัยในภูมิภาคตะวันออกไกลของสหภาพโซเวียตในยุคอนาคต
คลีโอพัตรา เซเลเนแห่งซีเรีย
คลีโอพัตรา เซเลเน (กรีกโบราณ: Κλεοπάτρα Σελήνη; ประสูติ 135 หรือ 130 ปีก่อนคริสตกาล - สิ้นพระชนม์ 69 ปีก่อนคริสตกาล) ซึ่งในราชวงศ์แห่งซีเรียเรียกว่า คลีโอพัตราที่ 2 เซเลเน (83-69 ปีก่อนคริสต์ศักราช) พระองค์เป็นพระราชธิดาของปโตเลมีที่ 8 แห่งอียิปต์กับพระนางคลีโอพัตราที่ 3 ใน 115 ปีก่อนคริสตกาล, พระองค์ได้รับตำแหน่งเป็นพระราชินีแห่งอียิปต์ เมื่อพระองค์ได้อภิเษกสมรสกับพระเชษฐาของพระองค์ กษัตริย์ปโตเลมีที่ 9 โดยพระนางคลีโอพัตราที่สามเข้ามามีอำนาจแทนพระนางคลีโอพัตราที่ 4 ซึ่งเป็นพระธิดาของคลีโอพัตราที่สาม ความตึงเครียดระหว่างกษัตริย์และพระมารดาของพระองค์เติบโตขึ้นและจบลงด้วยการขับไล่ปโตเลมีที่ 9 ออกจากอียิปต์ โดยพระนางคลีโอพัตรา เซเลเนอยู่เบื้องหลัง พระองค์อาจจะอภิเษกสมรสใหม่กับปโตเลมีที่ 10
ใน 103 ปีก่อนคริสตกาล, คลีโอพัตราที่ 3 ตัดสินใจที่จะสร้างความสัมพันธ์กับแอนติโอคัสที่ 8 แห่งอาณาจักรซีลิวซิด พระองค์ได้ถูกส่งมาเป็นพระมเหสีและอยู่กันจนกระทั่งถูกลอบสังหารใน 96 ปีก่อนคริสตกาล และต่อมาจึงตัดสินใจที่จะอภิเษกสมรสกับพระเชษฐาของอดีตพระสวามีคนก่อน ๆ ของพระองค์คือ แอนติโอคัสที่ 9 แต่ก็สิ้นพระชนม์ใน 95 ปีก่อนคริสกกาล ต่อจากนั้นพระองค์ก็อภิเษกสมรสกับแอนติโอคัสที่ 10 ซึ่งเป็นบุตรบุญธรรมของแอนติโอคัสที่ 9 นี้เป็นการอภิเษกสมรสครั้งสุดท้ายของพระองค์ พระสวามีพระองค์สุดท้ายได้หายไปจากบันทึกและสันนิษฐานว่าได้สิ้นพระชนม์ใน 92 ปีก่อนคริสตกาล ภายหลังพระองค์ก็อาศัยอยู่ที่ไหนสักแห่งในซีเรียกับบุตรของพระองค์จนกระทั่ง 83 ปีก่อนคริสตกาล ภายหลังจากการแยกดินแดนอาณาจักรซีลิวซิด ทำให้มีการปกครองที่เมืองแอนติออค ซึ่งปกครองโดยฟิลิปที่ 1 แห่งซีเรีย และที่เมืองดามัสกัสซึ่งปกครองโดย แอนติโอคัสที่ 12 ทำให้อาณาจักรซีลิวซิดว่างกษัตริย์
ใน 83 ปีก่อนคริสตกาล พระองค์จึงให้พระราชโอรสของพระองค์นามว่า แอนติโอคัสที่ 13 สถาปนาตนเองเป็นกษัตริย์แห่งอาณาจักรซีลิวซิด เนื่องจากชาวแอนติออคและดามัสกัสเหนื่อยจากสงครามกลางเมืองได้เชิญพระมหากษัตริย์ต่างชาติเข้ามาปกครองพวกเขา โดยไทกราเนสที่ 2 แห่งอาร์เมเนียได้ยึดเมืองแอนติออคในขณะที่อาเรทัสที่ 3 แห่งนาบาเทียได้ยึดเมืองดามัสกัส คลีโอพัตราเซเลเนควบคุมเมืองชายฝั่งหลายแห่งจนถึง 69 ปีก่อนคริสตกาล พระองค์ถูกจับกุมโดยทหารของไทกราเนสในเมืองปโตเลมาอิส และได้สำเร็จโทษพระองค์
ริมสกี-คอร์ซาคอฟ (ภาพยนตร์)
ริมสกี-คอร์ซาคอฟ () เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดย Gennadi Kazansky และ Grigori Roshal นำแสดงโดย Grigori Belov, Nikolai Cherkasov และ Aleksandr Borisov ภาพยนตร์เล่าเรื่องราวเกี่ยวกับอัตชีวประวัติของนีไคไล ริมสกี-คอร์ซาคอฟ คีตกวีชาวรัสเซีย
อเล็กซานเดอร์ เฮลิออส
อเล็กซานเดอร์ เฮลิออส (กรีก: Ἀλέξανδρος Ἥλιος; ประสูติ 40 ปีก่อนคริสตกาล - ไม่ทราบแต่อาจจะเป็นระหว่าง 29 และ 25 ปีก่อนคริสตกาล) เป็นเจ้าชายแห่งราชวงศ์ปโตเลมีและเป็นพระราชโอรสพระองค์โตของพระนางคลีโอพัตราที่ 7 กับแม่ทัพชาวโรมัน มาร์ค แอนโทนี และมีพระขนิษฐาฝาแฝดนามว่าพระนางคลีโอพัตรา เซเลเนที่ 2 ทำให้ฝาแฝดมีเชื้อสายชาวกรีก - โรมัน และได้มีชื่อที่มาจากพระนามของบรรพบุรุษของพระองค์คือ อเล็กซานเดอร์มหาราช ชื่อที่สองของพระองค์เป็นภาษากรีกโบราณ หมายถึง "อาทิตย์" ส่วนพระขนิษฐาฝาแฝดนามว่า เซเลเน (Σελήνη) หมายถึง "ดวงจันทร์"
คลีโอพัตรา เซเลเนที่ 2
คลีโอพัตรา เซเลเนที่ 2 (กรีก: Κλεοπάτρα Σελήνη; ประสูติ 40 ปีก่อนคริสตกาล - 6 ปีก่อนคริสตกาล) และยังเป็นที่รู้จักกันในนาม คลีโอพัตราที่ 8 แห่งอียิปต์หรือคลีโอพัตราที่ 8 เป็นเจ้าหญิงแห่งราชวงศ์ปโตเลมีและเป็นพระราชธิดาพระองค์เดียวของพระนางคลีโอพัตรา กับแม่ทัพมาร์ค แอนโทนี พระองค์มีพระเชษฐาฝาแฝดนามว่า เจ้าชายอเล็กซานเดอร์ เฮลิออส ชื่อที่สองของพระองค์เป็นภาษากรีกโบราณและสมัยใหม่หมายถึง ดวงจันทร์และยังหมายถึงเทพธิดาไททันนามว่า เซลีนี ซึ่งเป็นพระเชษฐาของพระองค์นามว่า เฮลิออส ซึ่งหมายถึงดวงอาทิตย์ และเทพไททันแห่งดวงอาทิตย์นามว่า เฮลิออส พระองค์มีเชื้อสายชาวกรีก-โรมัน พระองค์ทรงประสูติ ได้รับการเลี้ยงดูและการศึกษาในเมืองอเล็กซานเดรียในอียิปต์ พระองค์เป็นผู้ปกครองแห่งซิเรเนและลิเบีย
ปรียากานต์ ใจกันทะ
ปรียากานต์ ใจกันทะ ชื่อเล่น: ยิหวา เกิดเมื่อวันที่ 2 สิงหาคม พ.ศ. 2535 ที่ อำเภอสะเมิง จังหวัดเชียงใหม่ เป็นนักแสดงชาวไทย สังกัดช่อง 3 ได้รับตำแหน่ง รองมิสทีนไทยแลนด์ ปี 2009 (พ.ศ. 2552) จบการศึกษาระดับมัธยมศึกษา ที่ โรงเรียนสะเมิงพิทยาคม ปัจจุบันสำเร็จการศึกษาระดับปริญญาตรี ที่ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา จังหวัดเชียงใหม่
ปโตเลมี ฟิลาเดลฟัส
ทอเลมี ฟิลาเดลฟัส (กรีก: Πτολεμαῖος ὁ Φιλάδελφος, "ทอเลมี ผู้เป็นน้องชายอันที่รัก", ประสูติ เดือนสิงหาคม หรือ กันยายน 36 ปีก่อนคริสตกาล - 25 ปีก่อนคริสตกาล) เป็นเจ้าชายแห่งราชวงศ์ทอเลมีและเป็นพระราชโอรสพระองค์สุดท้องของพระนางคลีโอพัตราที่ 7 แห่งอียิปต์กับแม่ทัพมาร์ก แอนโทนี
พระองค์เป็นมีเชื้อสายกรีก-โรมัน เขาเกิดในแอนติออค, ซีเรีย (ปัจจุบันเป็นส่วนหนึ่งของตุรกีสมัยใหม่) พระองต์ได้รับพระนามตามฟาโรห์ทอเลมีที่ 2 ฟิลาเดลฟัส (ฟาโรห์พระองค์ที่สองของราชวงศ์ทอเลมี) และความตั้งใจของพระนางคลีโอพัตราคือการสร้างอาณาจักรทอเลมีเดิมในตอนปลายของ 34 ก่อนคริสต์ศักราช และพระองค์เป็นกษัตริย์แห่งซีเรีย ฟินีเซีย และซิลีเซีย
พ่อแม่ของพระองค์ต้องพ่ายแพ้แก่ออคตาเวียน (ในอนาคตเป็นจักรพรรดิออกัสตัส) ในระหว่างการรบทางเรือที่แอคเทียมในกรีซ ใน 31 ปีก่อนคริสตกาล ในปีต่อมาพ่อแม่ของพระองค์ได้ทำการอัตวินิบาตกรรม (ฆ่าตัวตาย) ขณะที่ออคตาเวียนและกองทัพบุกเข้ามาในอียิปต์
ออคตาเวียนได้นำพาพระองค์ เจ้าชายอเล็กซานเดอร์ เฮลิออส และเจ้าหญิงคลีโอพัตรา เซเลเนที่ 2 จากอียิปต์ไปยังอิตาลี ออคตาเวียนได้ฉลองชัยชนะทางทหารของเขาในกรุงโรมด้วยการพาเด็กกำพร้าทั้งสามไปล่ามโซ่สีทองหนักๆ บนถนนในกรุงโรม โซ่ที่หนักจนไม่สามารถเดินได้กระตุ้นให้เกิดปฏิกิริยาจากความเห็นอกเห็นใจจากชาวโรมัน พี่น้องสามคนถูกกักขังโดยออคตาเวียน และมอบให้แก่ออคตาเวีย ผู้อ่อนเยาว์ ซึ่งเป็นพระขนิษฐาและเป็นอดีตภรรยาของมาร์ก แอนโทนี
พระองค์อาจจะสิ้นพระชนม์จากความเจ็บป่วยในช่วงฤดูหนาวเมื่อ 29 ปีก่อนคริสต์ศักราช แต่นี่เป็นข้อสันนิษฐาน
เรสเซิลคิงดอม 12
เรสเซิลคิงดอม 12 () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2018 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 27 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"
ในโชว์หลักแมทช์ระหว่าง Kazuchika Okada ต้องป้องกันแชมป์โลก IWGP อีกครั้งกับผู้ชนะ G1 Climax ในปี ค.ศ. 2017 คือ Tetsuya Naito ซึ่งเป็นการรีแมทช์ของทั้งคู่จากศึกเรสเซิลคิงดอม 8 ในปี ค.ศ. 2014 ในแมทช์ที่ 2 ระหว่าง Kenny Omega ต้องป้องกันแชมป์ยูเอสเฮฟวี่เวทของ IWGP กับคริส เจอริโก้ ในแมทช์ไม่มีกฎกติกา ซึ่งเป็นการกลับมาอีกครั้งใน NJPW ในรอบ 20 ปี
นอกจากนี้ยังมีการแข่งขันอีก 6 แมทช์ คือ Hiroshi Tanahashi ป้องกันแชมป์อินเตอร์คอนติเนนทัลของ IWGP กับJay White ,Marty Scurll ป้องกันแชมป์จูเนียร์เฮฟวี่เวทของ IWGP ในแมทช์สี่เส้ากับ Hiromu Takahashi, Kushida และWill Ospreay ,Minoru Suzuki ป้องกันแชมป์โอเพนเวท NEVER อีกครั้งกับ Hirooki Goto ในแมทช์โกนหัว ,Killer Elite Squad (Davey Boy Smith Jr. และLance Archer) ป้องกันแชมป์แทกทีมของ IWGP อีกครั้งกับผู้ชนะ 2017 World Tag League คือ Los Ingobernables de Japon (Evil และSanada), Bullet Club (Bad Luck Fale, Tama Tonga และTanga Loa) ป้องกันแชมป์โอเพนเวทแทกทีม 6 คน NEVER ในแมทช์การปล้ำ gauntlet match 5 ทีม และแมทช์ Roppongi 3K (Sho และYoh) ป้องกันแชมป์จูเนียร์แทกทีมของ IWGP อีกครั้งกับ The Young Bucks (Matt Jackson และNick Jackson)
อินฟันเตอัลฟอลโซ ดยุกแห่งกาลาเบรีย
อินฟันเตอัลฟอลโซ ดยุกแห่งกาลาเบรีย ()
อินฟันเตอัลฟอลโซ ดยุกแห่งกาลาเบรีย ประสูติ 30 พฤศจิกายน พ.ศ. 2444 ณ กรุงมาดริด เป็นพระโอรสใน เจ้าชายคาลอสแห่งบูร์บง-ซิซิลีทั้งสอง และ เมอร์เซเดส เจ้าหญิงแห่งอัสตูเรียส ทรงเป็นพระราชนัดดาใน พระเจ้าอัลฟอนโซที่ 12 แห่งสเปน ทางสายพระราชมารดา โดยพระมารดาของพระองต์สิ้นพระชนม์ขณะคลอดพระบุตรพระองค์สุดท้อง โดยพระมารดาของพระองค์ได้รับการสถนาปนาว่าจะทรงขึ้นครองราชย์เป็น สมเด็จพระราชินีนาถแห่งสเปน เพราะทรงได้รับการสถาปนาเป็น เจ้าหญิงแห่งอัสตูเรียส แต่แล้วการเปลี่ยนแปลงก็เกิดขึ้นเมื่อ อัลฟอลโซ เจ้าชายแห่งอัสตูเรียส (1907-1938) ซึ่งเป็นพระญาติกันทรงได้รับการสถนาปนาแทนพระมารดาของพระองค์ แต่แล้ว อัลฟอลโซ เจ้าชายแห่งอัสตูเรียส (1907-1938) ก้ไม่ได้ขึ้นครองราชย์เพราะสิ้นพระชนม์เสียก่อน ทำให้ตำแหน่งพระมหากษัตริย์แห่งสเปนตกไปเป็นของ สมเด็จพระเจ้าอัลฟอนโซที่ 13 แห่งสเปน พระมาตุจฉา
พระองค์เสกสมรสกับ เจ้าหญิงอลิเซีย เมื่อวันที่ 16 เมษายน พ.ศ. 2479 ณ กรุงเวียนนา ซึ่งพระชายาของพระองค์ทรงมีพระชันษา 19 ชันษาและพระองค์มีพระชันษา 35 ชันษา โดยรับเจ้าหยิงอลิเซียพระราชทานพระอิสริยยศเป็น อินฟันตาอลิเซียแห่งสเปน ดัชเชสแห่งกาลาเบรีย เคาน์เตสแห่งคาเซอร์ทา พระชายา โดยทรงมีพระธิดาและพระโอรสดังนี้
อินฟันเตอัลฟอลโซ ดยุกแห่งกาลาเบรีย สิ้นพระชนม์เมื่อวันที่ 3 กุมภาพันธ์ พ.ศ. 2507 สิริพระชันษา 62 ชันษา โดย อินฟันเตคาลอส ดยุกแห่งกาลาเบรีย พระโอรสสืบพระอิสริยยศดยุกแห่งกาลาเบรีย
รายชื่อผลงานอัลบั้มของทาทา ยัง
หน้านี้รวบรวมผลงานของ ทาทา ยัง ในประเทศไทย เธอได้ขายอัลบั้มได้มากกว่า 1 ล้านตลับ ตั้งแต่ปี 1995 เธอได้ออกผลงานประกอบไปด้วย 9 สตูดิโออัลบั้ม ซึ่งมีการเปิดตัวอัลบั้มเป็นภาษาอังกฤษ 3 อัลบั้ม อัลบั้มรวมเพลง 11 อัลบั้ม อีพี 2 แผ่น เพลงประกอบภาพยนตร์ 1 เพลง 34 ซิงเกิ้ล
เธอยังได้ปล่อยซิงเกิ้ลภาษาไทยของ Moon River (ข้ามฟ้ามารักกัน) ใน "ข้ามฟ้าเฉือนคม" ด้วย
เรสเซิลคิงดอม 10
เรสเซิลคิงดอม 10 () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2016 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 25 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"ในโชว์หลักแมทช์ระหว่างคู่เอก Kazuchika Okada ต้องป้องกันแชมป์โลก IWGP อีกครั้งกับ Hiroshi Tanahashi
รายการนี้ยังเป็นส่วนหนึ่งของการแลกเปลี่ยนความสามารถระหว่างสมาคม NJPW และสมาคมอเมริกา Ring of Honor (ROH) ในแมทช์การชิงแชมป์โลก ROH รวมทั้งการปรากฏตัวใน NJPW ของนักมวยปล้ำ ROH คือ Cheeseburger, Jay Lethal, Jay Briscoe และMark Briscoe
เรสเซิลคิงดอม 9
เรสเซิลคิงดอม 9 () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2015 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 24 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW
ในโชว์หลักแมทช์ระหว่างคู่เอก Shinsuke Nakamura ประสบความสำเร็จในการป้องกันแชมป์อินเตอร์คอนติเนนทัลของ IWGP อีกกับ Kota Ibushi ,และ Hiroshi Tanahashi ประสบความสำเร็จในการป้องกันแชมป์โลก IWGP Kazuchika Okada ทำให้การชิงแชมป์ของ Tanahashi-Okada การเป็นคู่หลักในศึกเรสเซิลคิงดอม 7 เมื่อ 2 ปีที่แล้ว และเป็นคู่เอกสำคัญในปีต่อมาของศึกเรสเซิลคิงดอม 10
มีผู้เข้าชมในสนามถึง 36,000 คน ผ่านการความร่วมมือของ NJPW กับ โกลเบิลฟอร์ซเรสต์ลิง (GFW) ในคู่ต่างมีบรรยายภาษาอังกฤษเฉพาะในคู่ของ GFW มีให้บริการบนโทรทัศน์ PPV ในสหรัฐอเมริกา ,แคนาดา และออกอากาศทั่วโลกผ่านทางอินเทอร์เน็ต Flipps และNew Japan Pro Wrestling World
พระครูโพธิสารประสาธน์ (บุญมี อคฺคปุญฺโญ)
พระครูโพธิสารประสาธน์ (หลวงพ่อบุญมี อคฺคปุญฺโญ) อดีตเจ้าอาวาสวัดโพธิสัมพันธ์องค์แรก ท่านเป็นผู้สร้างวัดโพธิสัมพันธ์ และริเริ่มสร้างโรงเรียนประถมภายในวัดคือ โรงเรียนวัดโพธิสัมพันธ์ (ปัจจุบันชื่อ โรงเรียนเมืองพัทยา 9 (วัดโพธิสัมพันธ์) และโรงเรียนมัธยมคือ โรงเรียนโพธิสัมพันธ์พิทยาคาร และริเริ่มสร้างถนนซอยโพธิสารในปัจจุบัน ท่านเชี่ยวชาญด้านยาสมุนไพรพื้นบ้าน (พระหมอ) และเชี่ยวชาญด้านการดูของหาย ด้านการนั่งสมาธิท่านเก่งมาก
หลวงพ่อบุญมี ท่านมีนามเดิมว่า " บุญมี " นามสกุล " บวบเอม " ท่านเกิดเมื่อวันพฤหัสบดี ขึ้น 8 เดือน 8 ปีฉลู ตรงกับวันที่ 10 กรกฎาคม พ.ศ. 2456 เป็นบุตรของ นายเท - นางหวาน บวบเอม ท่านเป็นบุตรคนที่2 มีภูมิลำเนาเดิมเป็นชาวบ้านหนองเกตุใหญ่ ตำบลหนองปลาไหล อำเภอบางละมุง จังหวัดชลบุรี ท่านมีพี่น้องร่วมบิดามารดา คือ
เมื่อเยาว์วัย อายุประมาณ 11 ขวบ บิดามารดาได้นำไปฝากให้อยู่วัดหนองเกตุใหญ่ เพื่อให้หัดอ่าน เขียน เรียนหนังสือ ได้เรียนหนังสือวัด หัดอ่าน ก. ข. ก. กา จนถึง กบ เกย อยู่ในเกณฑ์อ่านออก เขียนได้ อาจารย์ได้ให้เรียนหนังสือขอม เรียนอยู่ไม่นานก็พออ่านออก เขียนหนังสือขอมได้ เป็นที่พอใจของอาจารย์ แล้วจึงหัดให้ท่องหนังสือสวดมนต์ ทั้ง7 ตำนาน และ12 ตำนาน ต่อไปอีก ต่อมาไม่นานก็ได้ออกจากวัดกลับไปอยู่บ้านช่วยบิดาประกอบอาชีพ ทำไร่ ทำนา และทำสวน เพราะทางบ้านไม่มีใคร มารดาก็ได้ถึงแก่กรรมไปก่อนแล้ว ช่วยบิดาประกอบอาชีพมาจนอายุได้ 21 ปี บิดาได้ปรารภอยากให้บวช โดยมิได้เจาะจงว่าจะให้บวชที่วัดใด ให้เลือกเอาตามใจ ท่านได้เลือกอุปสมบทที่วัดช่องลม (นาเกลือ)
ปี 2477 เมื่ออายุได้ 21 ปี ท่านได้อุปสมบท และจำพรรษาอยู่ที่วัดช่องลม (นาเกลือ) ตามความปรารถนาของบิดา
ท่านได้รับฉายาทางธรรมว่า " อคฺคปญฺโญ "
เมื่อสิ้นพรรษานั้นท่านคิดจะลาสิกขาบท เพื่อไปประกอบอาชีพ แต่ท่านพระครูพิบูลย์ธรรมกิจ (เผือก) เจ้าอาวาสไม่ยอมอนุญาต และกำหนดให้ท่านท่องปาฏิโมกข์ ได้เพียรพยายามท่องอยู่หนึ่งเดือนก็จบ แต่ยังไม่ได้สวด จนปี พ.ศ. 2478 ท่านจึงได้สวดพระปาฏิโมกข์ทุกกึ่งเดือน เมื่อเห็นว่าไม่ได้โอกาศที่จะลาสิกขา เพราะไม่ประสงค์จะขัดความปรารถนาของท่านพระครูอาจารย์ปี 2516 ท่านเริ่มอาพาธด้วยโรคไต และความดันโลหิตสูง จึงเข้ารับการรักษาที่โรงพยาบาลรามาธิบดี แม้ว่าสุขภาพท่านไม่แข็งแรง ท่านก็มุ่งมั่นดำเนินการขยายชั้นเรียน เพื่อให้เยาวชนในท้องถิ่นได้รับความสะดวกในการศึกษาหาความรู้ระดับสูง
จนกระทั่งวันที่ 29 มกราคม พ.ศ. 2517 ท่านเป็นลมล้มฟุบเนื่องจากโรคเก่ากำเริบ จึงเข้ารับการรักษาที่โรงพยาบาลสัตหีบ แต่อาการป่วยของท่านไม่ดีขึ้น จึงย้ายไปรักษาที่โรงพยาบาลรามาธิบดี และเมื่อเวลา 24.30 น. ของวันที่ 14 เมษายน พ.ศ. 2517 ท่านได้มรณภาพ รวมสิริอายุ 60 ปี พรรษาที่ 40
ในวันเสาร์ที่ 1 กุมภาพันธ์ พ.ศ. 2518 จัดพิธีงานพระราชทานเพลิงศพ ณ เมรุวัดโพธิสัมพันธ์ อำเภอบางละมุง จังหวัดชลบุรี
เรสเซิลคิงดอม 8
เรสเซิลคิงดอม 8 () เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2014 ที่สนามโตเกียวโดม ในกรุงโตเกียว, ประเทศญี่ปุ่น โดยออกอากาศทั่วโลกผ่านทางอินเทอร์เน็ต ซึ่งได้จัดขึ้นเป็นครั้งที่ 23 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW เทียบได้กับเรสเซิลเมเนียของ WWE
จี1 สเปเชียลอินยูเอสเอ
จี1 สเปเชียลอินยูเอสเอ () เป็นรายการมวยปล้ำอาชีพ จัดโดย นิวเจแปนโปรเรสต์ลิง (NJPW) โดยจัดในวันที่ 1 และ 2 กรกฎาคม ค.ศ. 2017 ในLong Beach, California ,สหรัฐอเมริกา ในสนามLong Beach Convention and Entertainment Center เป็นครั้งแรกที่ NJPW แสดงให้เห็นว่าการส่งเสริมการขายดังกล่าวเป็นไปอย่างอิสระในสหรัฐอเมริกา NJPW ได้หาแชมป์ยูเอส IWGP คนแรก ในระหว่างสัปดาห์
มิชลิง
มิชลิง ("สายเลือดผสม" ในภาษาเยอรมัน) เป็นคำศัพท์ทางกฎหมายที่ถูกใช้ในนาซีเยอรมนีเพื่อแสดงถึงบุคคลที่ถือว่ามีทั้งสายเลือดอารยันและบรรพบุรุษยิว รากศัพท์เยอรมันร่วมเชื้อสายกับคำศัพท์ภาษาละตินซึ่งเป็นต้นกำเนิดของคำภาษาสเปนว่า เมสติโซ (mestizo) และคำภาษาฝรั่งเศสว่า เมติส (métis)
ในภาษาเยอรมัน คำนี้มีความหมายโดยตรงว่า ลูกผสม คนครึ่งชาติ และเลือดผสม